**Әулиекөл ауданының әкімдігінің «Ақбота» балабақшасы МКҚК**

**Ересек және мектепалды даярлық «Гүлдер» тобының ұйымдастырылған оқу қызметінің конспектісі №**

**Өткізу күні:** 19.04.21ж.

**Тәрбиеші:** Нуртазина Н

**Білім беру саласы:** Таным, Әлеуметтік орта,шығармашылық. **Бөлімі:**Экология негіздері, қмұқ, жапсыру. **Өтпелі тақырып:**Мен және қоршаған орта. **Тақырыбы:**«Күлбикеге көмектесеміз». **Мақсаттары:Білім берушілік:** Жоспар бойынша жұмыс істеу қабілетін, қағаз бетінде бағдарлай білуін бекіту. Кеңістікті бағдарлай білуге үйрету. **Дамытушылық:** Логикалық ойлау, есте сақтау қабілетін, қиял, ой-өрісін да-мыту. **Тәрбиелік:** Балаларда мейірімділік, адами құндылық сапасын; біреуге жан-ашырлық таныту; қиын жағдайға тап болған адамға көмек көрсету қасиетін қалыптастырып, еңбексүйгіштікке тәрбиелеу. **Педагогикалық технологиялар:**Квест-ойын, әңгімелеу, сұрақ-жауап, шығармашылық. **Ресурстармен қамтамасыз ету:** карта, жоспар, жиһаз түрлері суреттері, киндер тосын сыйы, Күлбике қуыршағы, көйлек суреті, бөлме өсімдіктері. **Билингвалдық компонент (ересек топ)**:  Күлбике-золушка.

**Ұйымдастырылған оқу қызметінің барысы-ОУД**

**1.Ұйымдастырушылық кезеңі:**Шаттық шеңбері

-Балалар, бір-бірімізбен амандасып,жылулық таратайық.

Арайлап таң атты,

Күн сәулесін таратты.

Күліп атты таңымыз,

Нұрын шашты күніміз.

Қайырлы таң, қайырлы күн,

Біз-нәзік қыздармыз!

Қайырлы таң, қайырлы күн,

Біз-ержүрек ұлдармыз!

**2.Негізгі бөлім:Ғажайып сәт:**

-Балалар, мен балабақшаға келе жатып, хат алдым. Бұл-жай хат емес. Қараңдаршы, жазу жоқ, таза парақ. Қандай хат бұл?

Балалар: -Бұл-сиқырлы хат.

Тәрбиеші: -Шындығында сиқырлы, құпия хат сияқты. Бұндай хатты немен жазады?

Балалар: -Бұндай хатты лимонның шырынымен, балауыз майымен немесе крахмалмен жазады.

Тәрбиеші: -Хатта не жазылғанын қалай білуге болады?

Балалар: -Үтікпен үтіктеу керек. Бояумен бояу қажет.

(қағазды бояумен бояйды)

«Гүлдер тобының балалары, маған сендердің көмектерің қажет. Балға барайын десем,зұлым өгей шешем өте көп үй шаруасын тапсырды, жалғыз өзім орындай алмаймын. Сендерді ақылды, ойлау қабілеті жоғары деп естідім. Маған көмектессеңдер, сыйлықтармен риза етемін. Сыйлықты сандықшадан табасыңдар. Сандықшаны барлық тапсырманы орындап болған соң, карта бойынша табасыңдар. Тапсырмаларды топ ішінен, кеңістікті бағдарлай отырып, жоспар бойынша іздейсіңдер.»

Тәрбиеші: -Бұл хатты кім жазғанын аңғарып отырсыңдар ма?

Балалар:- Бұл хатты Күлбике жазған.

Тәрбиеші: (қуыршақ Күлбикені көрсетеді) Ол қандай?

Балалар: -Ол әдемі, еңбексүйгіш, ақылды, шыншыл.

Тәрбиеші: -Күлбикеге көмектесіп, сыйлық алғыларың келе ме?

Балалар: -Иә.

Тәрбиеші: -«Күлбике» ертегісі бойынша саяхатқа аттанамыз. Міне біздің топтың жоспары, мұнда тапсырмалар бейнеленген. (жоспарды қарап, бірінші тапсырма қайда орналасқанын табу)

**1-ші тапсырма** тақтаға жасырылған.

Тәрбиеші: -Міне, біздің тапсырмамыз: Күлбикеге бөлмеге жиһаз қоюға кө-мектесіңдер. Қараңдаршы, әдемі жиһаздар, өздеріңе бір зат алыңдар. Тақтаны бөлме деп елестетіңдер. Шкафты жоғары оң бұрышқа, үстелді ортаға, керует жоғары ортаға, диванды төменгі сол бұрышқа, 2 креслоны үстелдің оң жағы-на қойыңдар. Жарайсыңдар, балалар, тапсырманы орындадыңдар. Енді 2-ші тапсырма қайда екен?

**2-ші тапсырма** кітапханада. Киндер тосын сыйында екен.

Тәрбиеші: -Жұмыртқаны ашамыз: Күлбикенің туыстарына көйлек таңдауға көмектесіңдер. Ол туыстар кімдер?

Балалар: -Өгей шешесі мен оның екі қызы.

Тәрбиеші: -Балға киетін көйлекті таңдау қажет. Киімдер карточкасы ішінен балға киетін көйлекті, күнделікті киетін киімді ажырату. Бұл тапсырманы да орындадыңдар. Жоспарға қарайықшы, 3-ші тапсырма қайда екен?

**3 тапсырма**-Табиғат бұрышында.

Тәрбиеші: -Іздеуді жалғастырайық. Мұнда тек тесіктері бар қорапша. Тесікке қолды салып, тапсырманы аламыз. Тапсырма: Зұлым өгей шешесі Күлбикеге бөлме өсімдіктеріне күтім жасауды да тапсырған. Қараңдаршы, бөлме өсім-діктері-көңілсіз, шаң-тозаң басқан. Өсімдікке жақсы өсу үшін не қажет?

Балалар: -Су, күн көзі, жер, ауа, жылу, мейірім қажет.

1-бала: Жер жұмсақ болу үшін оны қопсыту қажет, терең қопсытуға болмай-ды, әйтпесе тамырына зақым келеді.

2-бала: Қолымызбен топырақты ұстап көреміз, егер құрғақ болса, су құямыз. Ал, ылғал болса, су құймаймыз.

3-бала: Өсімдіктердің жапырақтарын шаң-тозаңнан тазарту қажет. Біз мұрны-мызбен тыныс аламыз, ал өсімдіктер жапырағымен тыныс алады. Олар жақ-сы тыныс алуы үшін, жапырақтары таза болу керек. Оң қолымызға шүберекті аламыз, сол қолымызға ақырындап жапырақты қойып сүртеміз.

Тәрбиеші: -Бұл тапсырманы да орындадыңдар. Келесі 4-ші тапсырма қайда екен?

**4-ші тапсырма** ас бөлмесінде.

Тәрбиеші: -Қаншама бүктелген қағаз? Қане, бәрін ашайық. Тапсырма: Жар-маны ажыратуға көмектесіңдер. «Күлбике» ертегісінде қандай жарманы ажы-ратты?

Балалар: -Ертегіде бұршақ пен кебекті ажыратты. Ал, біз мана, бұршақ және моншақты ажыратамыз.

Тәрбиеші: -Кім біледі, қалай ажыратамыз?

Балалар: -Алдымен, мананы елеуішпен елейміз, кейін бұршақты тереміз. Сиқырлы моншақтар қалды, оларды аламыз, олар бізге тағы керек болады. Жарайсыңдар, бұл тапсырманы да орындадыңдар. Жоспарға қараңдаршы, соңғы тапсырма мен қазынаның картасы қайда екен?

**5-ші тапсырма** үстел астында.

Тәрбиеші: -Шынымен де, ол үстел астында жарма салынған ыдыста, бірақ бүктелген қағазды таяқшамен алуға болады. Сонымен, тапсырма: Күлбике көйлегін әдемі өрнектермен әшекейлеу керек. Ол үшін бізге сиқырлы мон-шақтар қажет. Үстел басына келіп, әрқайсың өз көйлектеріңді безендіріңдер. Күлбике әр күні мерекеге баруы үшін, көйлектер дайындаймыз. Дайын көй-лектерді шкафқа ілейік.Тапсырманы орындадық, енді Күлбикеге балға баруға болады. Қазынаның картасын Күлбике шкафқа салып қойыпты. Қарайықшы, сыйлықтары бар сандықша қайда жасырылған?

Балалар: -Қонақтардың орындығының астында.

Тәрбиеші: -Күлбике сендерге қандай сыйлық дайындап қойыпты қарайықшы. Ой, мынау Күлбике бейнеленген медалдар. Сендерге еңбексүйгіштіктерің үшін берген.

**3.Қорытынды:**-Балалар, осымен саяхатымыз аяқталды. Сендерге бәрінен де не ұнады? Қандай тапсырманы орындау қиын болды? Сендер барлықтарың өте мейірімді, ақылды екенсіңдер. Еш қиындыққа қарамай Күлбикеге балға бару-ға көмектестіңдер.Балаларды мадақтау.

**Сабаққа өзіндік талдау жасау**

**Білім беру саласы:** Таным, Әлеуметтік орта,шығармашылық.

**Бөлімі:**Экология негіздері, қмұқ, жапсыру.

**Сабақтың тақырыбы**: «Күлбикеге көмектесеміз»

**Мақсаттары:Білім берушілік:** Жоспар бойынша жұмыс істеу қабілетін, қағаз бетінде бағдарлай білуін бекіту. Кеңістікті бағдарлай білуге үйрету.**Дамытушылық:** Логикалық ойлау, есте сақтау қабілетін, қиял, ой-өрісін да-мыту.**Тәрбиелік:** Балаларда мейірімділік, адами құндылық сапасын; біреуге жан-ашырлық таныту; қиын жағдайға тап болған адамға көмек көрсету қасиетін қалыптастырып, еңбексүйгіштікке тәрбиелеу.

**Сабақта үш бірдей мақсат қолданылды**:

Білімділік, шығармашылықтарын жан-жақты дамыту және тәрбиелеу.

**Мынандай технологияларды қолдандым:**

1.Шығармашылығын арттыру;

2.Ойын технологиясы;

3.Квест-ойын, әңгімелеу, сұрақ-жауап,

4.Жекелей даму технологиясы ;

**Квест технология арқылы өте қызықты тапсырмалар берілді.**

**1-ші тапсырма:**Күлбикеге бөлмеге жиһаз қоюға кө-мектесу.

**2-ші тапсырма:**Күлбикенің туыстарына көйлек таңдауға көмектесу.

**3 тапсырма:**Зұлым өгей шешесі Күлбикеге бөлме өсімдіктеріне күтім жасау.

**4-ші тапсырма:**Жар-маны ажыратуға көмектесіңдер.

**5-ші тапсырма:**Күлбике көйлегін әдемі өрнектермен әшекейлеу керек.

Осы тапсырмалар балалардың логикалық ойлау, есте сақтау қабілетін, қиял, ой-өрісін дамытылған.

Осы атап өткен технологиялардың барлығы ойдағыдай жүзеге асты.

Сабақтың барлық бөлімдері бір-бірімен тығыз байланыстаболды,өзретімен ауысып отырды.

Бірінші бөлімненбастап,балаларсабаққа белсене араласты.

Балалардың сабаққа деген қызығушылықтарыартып,шығармашылық шеберліктерін көрсете алды. Осы сабақ барысында әр баланың жеке білім деңгейіанықталып,ой- қабілеттерідамиотырып,бір-біріне,қоршаған ортаға, үлкендерге деген мәдениқарым-қатынастары,достықсезімдеріоянып,ұшталатүсті.Менжоғарыда атап өткен барлық мақсаттарыматолықтай қол жеткіздім.